
	Διαχειριστικές Οδηγίες για την πληρωμή των

δαπανών των ΕΠ από ιδίους πόρους


Α. Γενικές Οδηγίες 
Με τον παρόντα Οδηγό Διαχείρισης δίνονται διαχειριστικές οδηγίες για την πληρωμή δαπανών οι οποίες αφορούν στην υλοποίηση Επιμορφωτικών Προγραμμάτων που χρηματοδοτούνται από ιδίους πόρους (π.χ. δίδακτρα, χορηγίες).
Βασική προϋπόθεση για την επιλεξιμότητα μιας δαπάνης αποτελεί η νομιμότητα αυτής, η τεκμηρίωσή της και η συμβολή της στην αποτελεσματικότητα της υλοποίησης της Δράσης, δηλαδή:
· Να προβλέπεται ως κατηγορία δαπάνης στο εγκεκριμένο Έντυπο Υποβολής Πρότασης και στο Συμφωνητικό Υλοποίησης
· Να συνεισφέρει στην επίτευξη των στόχων του Επιμορφωτικού Προγράμματος (Ε.Π.)
· Να υπάρχουν τα αντίστοιχα τιμολόγια ή άλλα νόμιμα φορολογικά παραστατικά ισοδύναμης αποδεικτικής αξίας καθώς και τα συνοδευτικά έγγραφα αυτών π.χ.
· Εντολές μετακίνησης, και εκθέσεις αποτελεσμάτων, παρουσιολόγια στη περίπτωση των δαπανών για μετακινήσεις.
· Πιστοποίηση εκτέλεσης του έργου που υλοποιήθηκε, στη περίπτωση των αμοιβών φυσικών προσώπων.
· Να είναι σύμφωνη με το παρόντα Οδηγό Διαχείρισης και τις γενικότερες αποφάσεις της Επιτροπής Ερευνών για την υλοποίηση έργων από τον Ειδικό Λογαριασμό Έρευνας (Ε.Λ.Ε).
Υποστήριξη σε Θέματα Διαχείρισης
Για διευκρινίσεις που αφορούν σε θέματα διαχείρισης των Επιμορφωτικών Προγραμμάτων είναι στη διάθεσή σας η Ομάδα Υποστήριξης της Δράσης 4 του Έργου «Πολυνησιωτικότητα»: 
	Δράση 4

	Θέση
	Όνομα
	Τηλέφωνο 
	Email
	Διεύθυνση

	Υπεύθυνη Διαχείρισης
	Μαρία Φλατσούση 
	2271035120
	ba02182@ba.aegean.gr
	Χίος

	
	Κώστας Γκαλογιάννης
	2106492215
	cgal@aegean.gr
	Βουλγαροκτόνου 30, 11472, Αθήνα


Τέλος, από πλευράς Γραμματείας του Ειδικού Λογαριασμού Έρευνας άμεση συνέργεια  στην υλοποίηση του Έργου έχουν:

· Η Προϊσταμένη του Τμήματος Οικονομικής Διαχείρισης Έργων του Γραφείου Αθηνών, κα Μαρία Μπακογιάννη (e-mail mmpa@aegean.gr, τηλ. 210-6492204).
Β. Αναλυτικές οδηγίες για την πληρωμή δαπανών

Στον προϋπολογισμό ενός Επιμορφωτικού Προγράμματος με χρηματοδότηση από ιδίους πόρους μπορούν να αναφέρονται οι ακόλουθες κατηγορίες δαπανών:
1. Αμοιβές Διδασκαλίας
2. Αμοιβές εκτός Διδασκαλίας
3. Μετακινήσεις (Ε.Υ., διδάσκοντες, συνεργάτες για υποστήριξη του φυσικού αντικειμένου, κ.λπ.)

4. Αναλώσιμα
5. Παροχές Catering και Σίτισης

6. Δημοσιότητα

7. Προμήθεια – Συντήρηση Εξοπλισμού/Λογισμικού
8. Άλλες Δαπάνες

Το διαχειριστικό κόστος (Γενικά Έξοδα) των ιδίων πόρων ανέρχεται στο 10% των εσόδων. 
Στη συνέχεια του παρόντος Οδηγού Διαχείρισης παρουσιάζεται αναλυτικά το πλαίσιο επιλεξιμότητας της κάθε κατηγορίας δαπάνης, η μεθοδολογία πραγματοποίησής της, καθώς και τα τεκμήρια που πρέπει να προσκομίζονται ώστε να πραγματοποιηθεί η πληρωμή τους.

Όλα τα παραστατικά δαπανών, εκτός των μετακινήσεων, θα εκδίδονται στα παρακάτω στοιχεία:
ΠΑΝΕΠΙΣΤΗΜΙΟ ΑΙΓΑΙΟΥ ΕΙΔΙΚΟΣ ΛΟΓΑΡΙΑΣΜΟΣ ΕΡΕΥΝΑΣ

ΛΟΦΟΣ ΠΑΝΕΠΙΣΤΗΜΙΟΥ – 81 100 Μυτιλήνη

Α.Φ.Μ. : 090264862 – Δ.Ο.Υ. Μυτιλήνης
Τα παραστατικά που αφορούν μετακινήσεις (π.χ. εισιτήρια πλοίων-αεροπορικά, τιμολόγια ξενοδοχείων, απόδειξη πώλησης εισιτηρίων από πρακτορείο) θα πρέπει να εκδίδονται : 

1. Σε περίπτωση που πληρώνονται απ ευθείας από το άτομο που μετακινείται, στα στοιχεία του Δικαιούχου, δηλαδή του ατόμου που μετακινείται, διαμένει και εξοφλεί τη δαπάνη.

2. Σε περίπτωση που πληρώνονται από πρόσωπο του ΕΠ (π.χ. από τον Επιστημονικό Υπεύθυνο) και δεν εξοφλούνται από τον ίδιο τον μετακινούμενο. Τα παραστατικά αυτά θα εκδίδονται επί πιστώσει στα στοιχεία του ΕΛΕ, αλλά σε αυτά θα αναφέρονται υποχρεωτικά τα στοιχεία του μετακινούμενου (ονοματεπώνυμο, ημερομηνίες διαμονής, στοιχεία αεροπορικών εισιτηρίων κ.λπ.).
3. Σε περίπτωση διαδικασίας προσφορών ή/και διαγωνισμού για διαμονές σε ξενοδοχεία, τα παραστατικά θα πρέπει να εκδίδονται επί πιστώσει στα στοιχεία του ΕΛΕ, αλλά σε αυτά θα αναφέρονται υποχρεωτικά τα ονόματα των διαμενόντων και οι ημερομηνίες διαμονής τους.  
Είναι προφανές ότι οι οδηγίες που ακολουθούν δεν μπορούν να καλύψουν όλες τις πιθανές περιπτώσεις, οι οποίες θα ανακύπτουν κατά τη διάρκεια υλοποίησης των Επιμορφωτικών Προγραμμάτων. Για το λόγο αυτό οι Επιστημονικοί Υπεύθυνοι των εγκεκριμένων ΕΠ θα πρέπει σε περίπτωση που υπάρχουν ερωτήματα ή αμφιβολίες να επικοινωνούν με την Υπεύθυνη Διαχείρισης της Δράσης 4 (κα Φλατσούση Μαρία τηλ. επικ. 2271035120, email : ba02182@ba.aegean.gr) και σε περίπτωση αποστολής e-mail να κοινοποιείται και στον Επιστημονικό Υπεύθυνο της Δράσης 4 για Ιδίους Πόρους κ. Βασίλη Αγγελή (email: vaggel@aegean.gr). Ο παρών Οδηγός Διαχείρισης θα επικαιροποιείται αναλόγως των αναγκών των ΕΠ και των αλλαγών του θεσμικού πλαισίου που θα προκύπτουν.

Β.1 Δαπάνες Αμοιβών Ανθρώπινου Δυναμικού ΕΠ
Οι αμοιβές του ανθρώπινου δυναμικού (φυσικά πρόσωπα) αφορούν στην υλοποίηση εργασιών, οι οποίες συνδέονται με κάποιο/α συγκεκριμένο/α παραδοτέο/α (π.χ. πραγματοποίηση διαλέξεων, περιγράμματα διδακτικών ενοτήτων, αναλυτικό πρόγραμμα εκπαιδευτικών δραστηριοτήτων, δημιουργία διδακτικού υλικού, απολογιστική έκθεση), το οποίο συμβάλει στην αποτελεσματικότητα του Ε.Π.

Το συγκεκριμένο έργο έχει προβλεφθεί στην εσωτερική προκήρυξη για την υποβολή προτάσεων πραγματοποίησης ΕΠ στο πλαίσιο της Δράση 4, καθώς επίσης θα πρέπει να αναφέρεται και στην εγκεκριμένη πρόταση που έχει κατατεθεί από τον ΕΥ του ΕΠ.
Οι αμοιβές ανθρωπινού δυναμικού αφορούν δυο μεγάλες διακριτές κατηγορίες έργου :

1. Αμοιβές για εκτέλεση καθηκόντων διδασκαλίας στα ΕΠ 

Οι αμοιβές διδασκαλίας για τα μέλη ΔΕΠ και Προσωπικό (Μόνιμοι, ΙΔΑΧ, ΕΤΕΠ, ΕΕΔΙΠ) του Πανεπιστημίου Αιγαίου υπολογίζονται πολλαπλασιάζοντας τις ώρες διδασκαλίας επί τη χρονοχρέωση (rate) του διδάσκοντα, η οποία είναι συνάρτηση της ετήσιας αμοιβής του (μικτό ωριαίο κόστος μισθοδοσίας στο Πανεπιστήμιο Αιγαίου).

Για τα μέλη ΔΕΠ άλλων Πανεπιστημίων της χώρας το rate τους υπολογίζεται σύμφωνα με τις μισθοδοτικές τους καταστάσεις, των μηνών που υλοποιούν διδασκαλία και είναι το rate που έχουν στο Πανεπιστήμιο τους. 

Για τους υπόλοιπους εξωτερικούς συνεργάτες η χρονοχρέωση είναι η εξής:

	ΚΑΤΗΓΟΡΙΕΣ ΕΡΕΥΝΗΤΩΝ
	ΕΜΠΕΙΡΟΙ ΕΡΕΥΝΗΤΕΣ
	ΕΡΕΥΝΗΤΕΣ
	ΤΕΧΝΙΚΟΙ

	ΩΡΙΑΙΟ ΚΟΣΤΟΣ (max)
	35,00€
	25,00€
	15,00€

	ΩΡΙΑΙΟ ΚΟΣΤΟΣ (min)
	25,00€
	15,00€
	10,00€


Η κατηγοριοποίηση των εξωτερικών συνεργατών ανάλογα με τα τυπικά τους προσόντα και την αποκτηθείσα εμπειρία είναι:

Έμπειροι Ερευνητές: κάτοχοι διδακτορικού τίτλου σπουδών ή κάτοχοι μεταπτυχιακού τίτλου σπουδών με 5ετή τουλάχιστον εμπειρία σε αντίστοιχη θέση ή απόφοιτοι ΑΕΙ –ΤΕΙ με 10ετή τουλάχιστον εμπειρία σε αντίστοιχη θέση.

Ερευνητές: κάτοχοι μεταπτυχιακού τίτλου σπουδών ή απόφοιτοι ΑΕΙ –ΤΕΙ με 5ετή τουλάχιστον εμπειρία σε αντίστοιχη θέση. 

Τεχνικοί: απόφοιτοι ΑΕΙ –ΤΕΙ. 

Κατ’ εξαίρεση και κατόπιν αιτιολογημένης εισήγησης του Επιστημονικού Υπευθύνου του ΕΠ προς την Επιτροπή Ερευνών, το κόστος της ανθρωποώρας του έμπειρου απασχολούμενου/εμπειρογνώμονα μπορεί να αυξηθεί ως τα 50 ευρώ.

2. Αμοιβές παροχής σύμβασης έργου (αμοιβές εκτός διδασκαλίας) για την υλοποίηση φυσικού αντικειμένου/παραδοτέων συναφούς με τις δραστηριότητες του ΕΠ (περιγράμματα διδακτικών ενοτήτων, αναλυτικό πρόγραμμα εκπαιδευτικών δραστηριοτήτων, δημιουργία διδακτικού υλικού, απολογιστική έκθεση).
Το μέγιστο κόστος για δραστηριότητες εκτός διδασκαλίας (παραδοτέα συμβάσεων έργου), σε ένα Επιμορφωτικό Πρόγραμμα που θα υλοποιηθεί και στα 6 νησιά και ο τρόπος κοστολόγησης τους, είναι ως εξής:

· Παραδοτέο «Περιγράμματα διδακτικών ενοτήτων (Π1)»

Κόστος: 5 ΩΡΕΣ ΕΡΓΑΣΙΑΣ * RATE ΑΜΟΙΒΟΜΕΝΟΥ

Μία φορά κοστολογείται ανεξάρτητα από τον αριθμό των νησιών που θα υλοποιηθεί το ΕΠ.

· Παραδοτέο «Αναλυτικό πρόγραμμα εκπαιδευτικών δραστηριοτήτων (Π2)»

Κόστος: 3 ΩΡΕΣ ΕΡΓΑΣΙΑΣ * RATE ΑΜΟΙΒΟΜΕΝΟΥ

Μία φορά κοστολογείται ανεξάρτητα από τον αριθμό των νησιών που θα υλοποιηθεί το ΕΠ.

· Παραδοτέο «Δημιουργία διδακτικού υλικού (Π3)»

Κόστος: 8 ΩΡΕΣ ΔΙΔΑΣΚΑΛΙΑΣ * 3 ΩΡΕΣ ΕΡΓΑΣΙΑΣ ΓΙΑ ΔΗΜΙΟΥΡΓΙΑ ΕΚΠΑΙΔΕΥΤΙΚΟΥ ΥΛΙΚΟΥ * RATE ΑΜΟΙΒΟΜΕΝΟΥ

Μία φορά κοστολογείται ανεξάρτητα από τον αριθμό των νησιών που θα υλοποιηθεί το ΕΠ.

· Παραδοτέο «Απολογιστική έκθεση (Π4)»

Κόστος: 3 ΩΡΕΣ ΕΡΓΑΣΙΑΣ * RATE ΑΜΟΙΒΟΜΕΝΟΥ

Μία φορά κοστολογείται ανεξάρτητα από τον αριθμό των νησιών που θα υλοποιηθεί το ΕΠ.

Ο μέγιστος συνολικός προϋπολογισμός για έργο εκτός διδασκαλίας είναι [24 ώρες για δημιουργία εκπαιδευτικού υλικού & 11 ώρες για τα παραδοτέα (Π1, Π2 και Π4) ] * το rate του αμειβόμενου. 
Το rate του κάθε αμειβόμενου υπολογίζεται όπως και στη διδασκαλία.

Το ανθρώπινο δυναμικό ανάλογα με την επαγγελματική του ιδιότητα κατηγοριοποιείται στις εξής δύο κατηγορίες:
Α. Μέλη ΔΕΠ και Προσωπικό (Μόνιμοι, ΙΔΑΧ, ΕΤΕΠ, ΕΙΔΙΠ) του Πανεπιστημίου Αιγαίου

Β. Εξωτερικοί συνεργάτες:

i. Μέλη ΔΕΠ άλλων ιδρυμάτων, Λειτουργοί και Δημόσιοι Υπάλληλοι άλλων Υπηρεσιών
ii. Εξωτερικοί συνεργάτες (Ελεύθεροι Επαγγελματίες, Υποψήφιοι Διδάκτορες κλπ)
iii. Φορολογικοί Κάτοικοι Εξωτερικού 
iv. Συνταξιούχοι 

Β.1.1 Κανονιστικό Πλαίσιο Επιλεξιμότητας Αμοιβών Ανθρώπινου Δυναμικού
Η επιλεξιμότητα των δαπανών πρέπει να γίνεται σύμφωνα με τον παρόντα Οδηγό Διαχείρισης και τις γενικότερες αποφάσεις της Επιτροπής Ερευνών για την υλοποίηση έργων από τον Ειδικό Λογαριασμό Έρευνας (Ε.Λ.Ε.).
Ανάλογα με το φυσικό αντικείμενο το οποίο καλείται να υλοποιήσει ο αμειβόμενος και την κατηγορία προσωπικού στην οποία ανήκει, ισχύουν τα ακόλουθα:

Β.1.2 Δικαιολογητικά  Πληρωμών ανά κατηγορία Ανθρώπινου Δυναμικού
B.1.2.1 Δικαιολογητικά  Πληρωμών για εκτέλεση καθηκόντων διδασκαλίας στα ΕΠ
Βασικές προϋποθέσεις για την έγκριση της δαπάνης και την πληρωμή αυτής, αποτελεί η ένταξη των στοιχείων της διάλεξης/μαθήματος που θα πραγματοποιήσει το φυσικό πρόσωπο στο Ωρολόγιο Πρόγραμμα του ΕΠ, καθώς και στο παρουσιολόγιο (στα οποία αναγράφονται ο τίτλος της διάλεξης/μαθήματος, η ημερομηνία, οι ώρες έναρξης και λήξης των μαθημάτων και ο αριθμός των ωρών διδασκαλίας ανά μάθημα) όπου και υπογράφει το φυσικό πρόσωπο. Επιπροσθέτως, απαραίτητη είναι η ύπαρξη Απόφασης Ανάθεσης Καθηκόντων Διδασκαλίας από την Επιτροπή Ερευνών στο συγκεκριμένο φυσικό πρόσωπο και η Ανάρτηση της Απόφασης αυτής στη Διαύγεια, μετά από σχετική προκαταχώρηση της Υπεύθυνης Διαχείρισης της Δράσης 4 κας Φλατσούση Μαρίας. Με την ανάρτηση στη Διαύγεια της Απόφασης Ανάθεσης Καθηκόντων Διδασκαλίας, για την ολοκλήρωση της καταχώρησής της στο σύστημα ΑΛΚΑΙΟΣ, απαιτείται το Έντυπο στοιχείων αμειβόμενου - Υπεύθυνη Δήλωση του Ν. 1599 (ΕΝΤΥΠΟ ΕΠ.1α ή ΕΠ.1β) από τα φυσικά πρόσωπα που τα στοιχεία τους δεν είναι καταχωρημένα στον ΑΛΚΑΙΟ.  
Σημειώνεται ότι για την Ανάθεση Καθηκόντων Διδασκαλίας, σε οποιαδήποτε περίπτωση δεν απαιτείται δημόσια πρόσκληση, ούτε η υπογραφή σχετικής σύμβασης.
Για την πληρωμή των αμοιβών του ανθρώπινου δυναμικού για διδασκαλία στα ΕΠ, εκτός από την τήρηση των προαναφερθέντων προϋποθέσεων, θα πρέπει να προσκομίζονται από τον Επιστημονικά Υπεύθυνο του ΕΠ στην Υπεύθυνη Διαχείρισης της Δράσης 4 κας Φλατσούση Μαρίας τα παρακάτω έντυπα ανά κατηγορία.
Α. Μέλη ΔΕΠ και Προσωπικό (Μόνιμοι, ΙΔΑΧ, ΕΤΕΠ, ΕΙΔΙΠ) του Πανεπιστημίου Αιγαίου
· Έντυπο στοιχείων αμειβόμενου - Υπεύθυνη Δήλωση του Ν. 1599 (ΕΝΤΥΠΟ ΕΠ.1α), η οποία συμπληρώνεται μία φορά και κατατίθεται πρωτότυπη με την έναρξη του ΕΠ. Σε περίπτωση διαφοροποίησης των στοιχείων, ο αμειβόμενος υποχρεούται να υποβάλλει εκ νέου την Υπεύθυνη Δήλωση, με τα τροποποιημένα στοιχεία. 

· Εντολή έκδοσης εντάλματος πληρωμής και βεβαίωση εκτέλεσης διδασκαλίας του αμειβομένου (ΕΝΤΥΠΟ ΕΠ.2), υπογεγραμμένη από τον Ε/Υ του ΕΠ και τον Ε/Υ της Δράσης 4. 

· Βεβαίωση από το Τμήμα Μισθοδοσίας του Πανεπιστημίου Αιγαίου, περί δήλωσης της αμοιβής από πρόσθετο έργο (διδασκαλία) (ΕΝΤΥΠΟ ΕΠ.4). Η βεβαίωση αυτή εκδίδεται μετά την υποβολή σχετικής δήλωσης από τον αμειβόμενο προς το Τμήμα Μισθοδοσίας (ΕΝΤΥΠΟ ΕΠ.5). 

· Μισθοδοτική/ές κατάσταση/εις του/ων μηνός/ών στον/ους οποίο/ους παρείχε το συγκεκριμένο έργο (διδασκαλία) και αιτείται της σχετικής αμοιβής.

· Ωρολόγιο πρόγραμμα του ΕΠ (αντίγραφο πρωτοτύπου με τις υπογραφές του Επιστημονικά Υπεύθυνου του ΕΠ και του Επιστημονικά Υπεύθυνου της Δράσης 4).

· Εκτύπωση με Αριθμό Ανάρτησης στη Διαύγεια (ΑΔΑ) του Πρακτικού Απόφασης της Επιτροπής Ερευνών για την έγκριση των καθηκόντων διδασκαλίας (θα αποστέλλεται ηλεκτρονικά στον Επιστημονικά Υπεύθυνο του ΕΠ από την Υπεύθυνη Διαχείρισης της Δράσης 4).
· Έντυπο τεκμηρίωσης υλοποίησης διδασκαλίας ΕΠ – Παρουσιολόγιο/α (αντίγραφο/α πρωτότυπου/ων με όλες τις υπογραφές).
· Μέλη ΔΕΠ που έχουν Τιμολόγιο Παροχής Υπηρεσιών θα πρέπει να εκδίδουν υποχρεωτικά για την πληρωμή της αμοιβής διδασκαλίας τους.
Β. Εξωτερικοί συνεργάτες
i. Μέλη ΔΕΠ άλλων ιδρυμάτων, Λειτουργοί και Δημόσιοι Υπάλληλοι άλλων Υπηρεσιών
· Έντυπο στοιχείων αμειβόμενου - Υπεύθυνη Δήλωση του Ν. 1599 (ΕΝΤΥΠΟ ΕΠ.1α), η οποία συμπληρώνεται μία φορά και κατατίθεται πρωτότυπη με την έναρξη του ΕΠ. Σε περίπτωση διαφοροποίησης των στοιχείων, ο αμειβόμενος υποχρεούται να υποβάλλει εκ νέου την Υπεύθυνη Δήλωση, με τα τροποποιημένα στοιχεία. 

· Εντολή έκδοσης εντάλματος πληρωμής και βεβαίωση εκτέλεσης διδασκαλίας του αμειβομένου (ΕΝΤΥΠΟ ΕΠ.2), υπογεγραμμένη από τον Ε/Υ του ΕΠ και τον Ε/Υ της Δράσης 4.  

· Βεβαίωση από την Κεντρική Διεύθυνση Οικονομικών Υποθέσεων/Τμήμα Μισθοδοσίας της υπηρεσίας που καταβάλλει την αμοιβή της κύριας θέσης του, περί δήλωσης της αμοιβής από πρόσθετο έργο (διδασκαλία) (ΕΝΤΥΠΟ ΕΠ.4). Η βεβαίωση αυτή εκδίδεται μετά την υποβολή σχετικής δήλωσης από τον αμειβόμενο προς την προαναφερθείσα Κεντρική Διεύθυνση Οικονομικών Υποθέσεων/Τμήμα Μισθοδοσίας (ΕΝΤΥΠΟ ΕΠ.5). Σημειώνεται ότι η συγκεκριμένη βεβαίωση δεν απαιτείται για τα Μέλη ΔΕΠ άλλων Ιδρυμάτων.

· Ωρολόγιο πρόγραμμα του ΕΠ (αντίγραφο πρωτοτύπου με τις υπογραφές του Επιστημονικά Υπεύθυνου του ΕΠ και του Επιστημονικά Υπεύθυνου της Δράσης 4).

· Εκτύπωση με Αριθμό Ανάρτησης στη Διαύγεια (ΑΔΑ) του Πρακτικού Απόφασης της Επιτροπής Ερευνών για την έγκριση των καθηκόντων διδασκαλίας (θα αποστέλλεται ηλεκτρονικά στον Επιστημονικά Υπεύθυνο του ΕΠ από την Υπεύθυνη Διαχείρισης της Δράσης 4).
· Έντυπο τεκμηρίωσης υλοποίησης διδασκαλίας ΕΠ – Παρουσιολόγιο/α (αντίγραφο/α πρωτότυπου/ων με όλες τις υπογραφές).

ii. Εξωτερικοί συνεργάτες (Ελεύθεροι Επαγγελματίες, Υποψήφιοι Διδάκτορες, κλπ)

· Έντυπο στοιχείων αμειβόμενου - Υπεύθυνη Δήλωση του Ν. 1599 (ΕΝΤΥΠΟ ΕΠ.1α), η οποία συμπληρώνεται μία φορά και κατατίθεται πρωτότυπη με την έναρξη του ΕΠ. Σε περίπτωση διαφοροποίησης των στοιχείων, ο αμειβόμενος υποχρεούται να υποβάλλει εκ νέου την Υπεύθυνη Δήλωση, με τα τροποποιημένα στοιχεία. 

· Εντολή έκδοσης εντάλματος πληρωμής και βεβαίωση εκτέλεσης διδασκαλίας του αμειβομένου (ΕΝΤΥΠΟ ΕΠ.2), υπογεγραμμένη από τον Ε/Υ του ΕΠ και τον Ε/Υ της Δράσης 4.
· Τιμολόγιο Παροχής Υπηρεσιών (Τ.Π.Υ.). 

·  Ωρολόγιο πρόγραμμα του ΕΠ (αντίγραφο πρωτοτύπου με τις υπογραφές του Επιστημονικά Υπεύθυνου του ΕΠ και του Επιστημονικά Υπεύθυνου της Δράσης 4).

· Εκτύπωση με Αριθμό Ανάρτησης στη Διαύγεια (ΑΔΑ) του Πρακτικού Απόφασης της Επιτροπής Ερευνών για την έγκριση των καθηκόντων διδασκαλίας (θα αποστέλλεται ηλεκτρονικά στον Επιστημονικά Υπεύθυνο του ΕΠ από την Υπεύθυνη Διαχείρισης της Δράσης 4).
· Έντυπο τεκμηρίωσης υλοποίησης διδασκαλίας ΕΠ – Παρουσιολόγιο/α (αντίγραφο/α πρωτότυπου/ων με όλες τις υπογραφές).

· Σε περίπτωση που ο Εξωτερικός Συνεργάτης δεν διαθέτει Τιμολόγιο Παροχής Υπηρεσιών, μπορεί να πληρωθεί με Απόδειξη Δαπάνης από τον ΕΛΕ (συμπληρώνοντας Υπεύθυνη Δήλωση μη Επιτηδευματία
) εφόσον είναι ιδιωτικός υπάλληλος (ΕΝΤΥΠΟ ΕΠ.10).
iii. Φορολογικοί Κάτοικοι Εξωτερικού 
· Έντυπο στοιχείων αμειβόμενου - Υπεύθυνη Δήλωση του Ν. 1599 (ΕΝΤΥΠΟ ΕΠ.1β – έκδοση στα αγγλικά), η οποία συμπληρώνεται μία φορά και κατατίθεται πρωτότυπη με την έναρξη του ΕΠ. Υποχρεωτικά απαιτείται να συμπληρωθούν στην Υ.Δ. η αναγραφή του αριθμού διαβατηρίου, το όνομα της τράπεζας, ο IBAN, ο αριθμός λογαριασμού τράπεζας, ο routing number ή swift code. Σε περίπτωση διαφοροποίησης των στοιχείων, ο αμειβόμενος υποχρεούται να υποβάλλει εκ νέου την Υπεύθυνη Δήλωση, με τα τροποποιημένα στοιχεία. 

· Εντολή έκδοσης εντάλματος πληρωμής και βεβαίωση εκτέλεσης διδασκαλίας του αμειβομένου (ΕΝΤΥΠΟ ΕΠ.2), υπογεγραμμένη από τον Ε/Υ του ΕΠ και τον Ε/Υ της Δράσης 4.
· Βεβαίωση από τη φορολογική αρχή της χώρας του για μη διπλή απόδοση φόρου (αφορά φυσικά πρόσωπα από το εξωτερικό για το οικονομικό έτος που θα πληρωθεί) στην περίπτωση που θέλει να φορολογηθεί στη χώρα του για την αμοιβή διδασκαλίας (Έντυπα διατίθενται στην ηλεκτρονική διεύθυνση www.gsis.gr/ddos ανάλογα με τη χώρα προέλευσης). Το έντυπο συμπληρώνεται από τον ενδιαφερόμενο, υπογράφεται και σφραγίζεται από την αντίστοιχη εφορία της χώρας του. Στην περίπτωση που επιθυμεί να φορολογηθεί στην Ελλάδα (παρακράτηση 23,6%), θα συμπληρώσει στην Υπεύθυνη Δήλωση (ΕΝΤΥΠΟ ΕΠ.1β) την αντίστοιχη παράγραφο.
· Ωρολόγιο πρόγραμμα του ΕΠ (αντίγραφο πρωτοτύπου με τις υπογραφές του Επιστημονικά Υπεύθυνου του ΕΠ και του Επιστημονικά Υπεύθυνου της Δράσης 4).

· Εκτύπωση με Αριθμό Ανάρτησης στη Διαύγεια (ΑΔΑ) του Πρακτικού Απόφασης της Επιτροπής Ερευνών για την έγκριση των καθηκόντων διδασκαλίας (θα αποστέλλεται ηλεκτρονικά στον Επιστημονικά Υπεύθυνο του ΕΠ από την Υπεύθυνη Διαχείρισης της Δράσης 4).
Έντυπο τεκμηρίωσης υλοποίησης διδασκαλίας ΘΣ – Παρουσιολόγιο/α (αντίγραφο/α πρωτότυπου/ων με όλες τις υπογραφές).

iv. Συνταξιούχοι του Δημοσίου Τομέα

· Έντυπο στοιχείων αμειβόμενου - Υπεύθυνη Δήλωση του Ν. 1599 (ΕΝΤΥΠΟ ΕΠ.1α), η οποία συμπληρώνεται μία φορά και κατατίθεται πρωτότυπη με την έναρξη του ΕΠ. Σε περίπτωση διαφοροποίησης των στοιχείων, ο αμειβόμενος υποχρεούται να υποβάλλει εκ νέου την Υπεύθυνη Δήλωση, με τα τροποποιημένα στοιχεία.
· Εντολή έκδοσης εντάλματος πληρωμής και βεβαίωση εκτέλεσης διδασκαλίας του αμειβομένου (ΕΝΤΥΠΟ ΕΠ.2), υπογεγραμμένη από τον Ε/Υ του ΕΠ και τον Ε/Υ της Δράσης 4.
· Βεβαίωση περικοπής ή μη της σύνταξης από τη Δ/νση Συντάξεων του Γ.Λ.Κ., κατ’ εφαρμογή του αρθ. 10 του Ν. 3865/10.   
Σχετικά με τη υποχρέωση δήλωσης της απασχόλησης των συνταξιούχων στη Δ/νση Συντάξεων του ΓΛΚ, λόγω του γεγονότος ότι η περικοπή των συντάξεων εφαρμόζεται για την απασχόληση των συνταξιούχων ως ιδιωτικών υπαλλήλων ή ως ελεύθερων επαγγελματιών, αλλά και του γεγονότος ότι υπάρχει υποχρέωση δήλωσης οποιαδήποτε μορφής απασχόλησης στην παραπάνω Δ/νση, πρέπει στην περίπτωση αμοιβών συνταξιούχων για περιστασιακή απασχόληση να ακολουθούνται οι παρακάτω διαδικασίες :

α. Να προσκομίζεται από τον συνταξιούχο στη Γραμματεία του ΕΛΕ Υ/Δ
β. Να του χορηγείτε βεβαίωση από τον ΕΛΕ, την οποία θα προσκομίζει στη Δ/νση Συντάξεων του ΓΛΚ και
γ. Να κατατίθεται στη Γραμματεία του ΕΛΕ η βεβαίωση που εκδίδει μετέπειτα το ΓΛΚ.

Στις περιπτώσεις απασχόλησης συνταξιούχων ως μισθωτοί ή ως ελεύθεροι επαγγελματίες, εξακολουθεί να απαιτείται για την καταβολή της αμοιβής τους,  μόνο η προσκόμιση της σχετικής βεβαίωσης από το ΓΛΚ.
· Ωρολόγιο πρόγραμμα του ΕΠ (αντίγραφο πρωτοτύπου με τις υπογραφές του Επιστημονικά Υπεύθυνου του ΕΠ και του Επιστημονικά Υπεύθυνου της Δράσης 4).

· Εκτύπωση με Αριθμό Ανάρτησης στη Διαύγεια (ΑΔΑ) του Πρακτικού Απόφασης της Επιτροπής Ερευνών για την έγκριση των καθηκόντων διδασκαλίας (θα αποστέλλεται ηλεκτρονικά στον Επιστημονικά Υπεύθυνο του ΕΠ από την Υπεύθυνη Διαχείρισης της Δράσης 4).
· Έντυπο τεκμηρίωσης υλοποίησης διδασκαλίας ΘΣ – Παρουσιολόγιο/α (αντίγραφο/α πρωτότυπου/ων με όλες τις υπογραφές).
Β.1.2.2. Δικαιολογητικά Πληρωμής για παροχή σύμβασης έργου στα ΕΠ (αμοιβές εκτός διδασκαλίας) 
Στην οποιαδήποτε περίπτωση ανάθεσης σύμβασης έργου (εκτός διδασκαλίας), τόσο σε τακτικό προσωπικό του Πανεπιστημίου Αιγαίου όσο και σε εξωτερικούς συνεργάτες, δεν απαιτείται δημόσια πρόσκληση. 

Για τις κατηγορίες προσωπικού Διοικητικοί Υπάλληλοι, ΕΤΕΠ, ΕΕΔΙΠ του Πανεπιστημίου Αιγαίου απαιτείται η έγκριση της απασχόλησης από τον προϊστάμενο του αμειβόμενου (δεν απαιτείται για τα μέλη ΔΕΠ). Σημειώνεται ότι η ημερομηνία έγκρισης της απασχόλησης από τον προϊστάμενο θα πρέπει να είναι προγενέστερη της ημερομηνίας απόφασης έγκρισης της σύμβασης από την Επιτροπή Ερευνών και Ανάρτησης στη Διαύγεια.
Στην απόφαση της έγκρισης για το διοικητικό προσωπικό (μονίμους & ΙΔΑΧ), ΕΤΕΠ και ΕΕΔΙΠ του Πανεπιστημίου Αιγαίου θα πρέπει να αναφέρεται το όνομα του Προϊσταμένου και η Διοικητική Υπηρεσία ή Τμήμα που επιτρέπει την απασχόληση. 
Ακολουθεί το πρότυπο κείμενο έγκρισης της Απασχόλησης από τον Προϊστάμενο:
	Ο Προϊστάμενος ………………. (ονοματεπώνυμο, διοικητική υπηρεσία ή τμήμα) επιτρέπει την απασχόληση του …………….(ονοματεπώνυμο αμειβόμενου), υπαλλήλου του Φορέα (Διοικητική Υπηρεσία ή Τμήμα) ………., στο πλαίσιο του Επιμορφωτικού Προγράμματος «τίτλος ……..» για το χρονικό διάστημα από …..… έως …..…, με αντικείμενο ………….. , διότι:
· Δεν αποβαίνει σε βάρος της εκπλήρωσης των καθηκόντων που απορρέουν από τις συμβατικές υποχρεώσεις της θέσης στην οποία εργάζεται και

· Δεν συμπίπτει με τις συμβατικές υποχρεώσεις και τα καθήκοντα της θέσης αυτής.
Ημερομηνία

Υπογραφή

Σφραγίδα 

Ονοματεπώνυμο

Υπηρεσία ή Τμήμα


Για τις κατηγορίες μόνιμου προσωπικού (Διοικητικοί Υπάλληλοι, ΕΤΕΠ, ΕΕΔΙΠ) άλλων ιδρυμάτων ή Δημοσίων Υπηρεσιών, απαιτείται έγκριση της απασχόλησης από αρμόδιο όργανο του αμειβόμενου (δεν απαιτείται για τα μέλη ΔΕΠ άλλων ιδρυμάτων). Σημειώνεται ότι η ημερομηνία έγκρισης της απασχόλησης από το αρμόδιο όργανο θα πρέπει να είναι προγενέστερη της ημερομηνίας απόφασης έγκρισης της σύμβασης από την Επιτροπή Ερευνών και Ανάρτησης στη Διαύγεια.
Ακολουθεί το πρότυπο κείμενο έγκρισης της Απασχόλησης από το Αρμόδιο Όργανο:
	Το αρμόδιο όργανο ………… επιτρέπει την απασχόληση του ……………. (ονοματεπώνυμο), υπαλλήλου του Φορέα ……….., στο πλαίσιο του Επιμορφωτικού Προγράμματος «τίτλος ………….» για το χρονικό διάστημα από …… έως ……, με αντικείμενο ………….. , διότι:
· Δεν αποβαίνει σε βάρος της εκπλήρωσης των καθηκόντων που απορρέουν από τις συμβατικές υποχρεώσεις της θέσης στην οποία εργάζεται και

· Δεν συμπίπτει με τις συμβατικές υποχρεώσεις και τα καθήκοντα της θέσης αυτής.
Ημερομηνία

Υπογραφή

Σφραγίδα 

Ονοματεπώνυμο

Υπηρεσία


Για όλες τις κατηγορίες προσωπικού, προκειμένου να εκτελεστούν οι αμοιβές, απαιτείται εκτός των όσων προαναφέρθηκαν:
a. Ύπαρξη σχετικού ποσού στην αντίστοιχη κατηγορία προϋπολογισμού του ΕΠ. 
b. Σύναψη σύμβασης έργου, στην οποία προσδιορίζεται επακριβώς το ανατιθέμενο έργο, σύμφωνα με το έντυπο υποβολής πρότασης για τα ΕΠ. Η αιτιολογία ανάθεσης «θα απασχοληθεί για την υλοποίηση του ΕΠ» δεν είναι επαρκής, ούτε η λέξη «συμμετοχή» σε παραδοτέα. Η ανάθεση έργου θα πρέπει να είναι σαφής και πλήρης, προκειμένου στη συνέχεια να είναι δυνατή η πιστοποίηση υλοποίησής της, μέσω συγκεκριμένων παραδοτέων και έτσι να αιτιολογείται η χορηγηθείσα αμοιβή. Οι συμβάσεις προκαταχωρούνται, τουλάχιστον 1 μήνα πριν την έναρξη παροχής του έργου, από την Υπεύθυνη Διαχείρισης της Δράσης 4 κα Φλατσούση Μαρία στο ηλεκτρονικό σύστημα του Αλκαίου (ΕΛΕ), αφού προηγουμένως τα στοιχεία των συμβάσεων έχουν συμφωνηθεί με τον ΕΥ του ΕΠ. Με την έγκριση των συμβάσεων από τη Δράση 4, ενημερώνεται η Γραμματεία του ΕΛΕ όπου ελέγχει και προωθεί τις συμβάσεις για έγκριση από την Επιτροπή Ερευνών. Κατόπιν της σχετικής έγκρισης από την Επιτροπή Ερευνών και της Ανάρτησης τους στη Διαύγεια, οι συμβάσεις εκτυπώνονται από το σύστημα του Αλκαίου, υπογράφονται και αποστέλλονται στον κ. Γκαλογιάννη Κώστα (Βουλγαροκτόνου 30, 11472, Αθήνα, τηλ. 2106492215, e-mail: cgal@aegean.gr). Για τους μόνιμους υπαλλήλους (οποιασδήποτε δημόσιας υπηρεσίας), μαζί με τα 4 υπογεγραμμένα αντίγραφα της κάθε σύμβασης, απαιτείται και η έγκριση της απασχόλησής τους από το αρμόδιο όργανο ώστε να ολοκληρωθεί η καταχώρησή της στο σύστημα του ΑΛΚΑΙΟΥ (περισσότερες λεπτομέρειες για τη Σύναψη Σύμβασης Έργου μπορείτε να βρείτε στο email του Προϊσταμένου της Γραμματείας του ΕΛΕ στις 21/6/2013).
Για την πληρωμή των αμοιβών του ανθρώπινου δυναμικού για παροχή έργου στα ΕΠ (όχι διδασκαλία), εκτός από την τήρηση των προαναφερθέντων προϋποθέσεων, θα πρέπει να προσκομίζονται από τον Επιστημονικά Υπεύθυνο του ΕΠ στην Υπεύθυνη Διαχείρισης της Δράσης 4, τα παρακάτω έντυπα ανά κατηγορία.
Α. Μέλη ΔΕΠ και Προσωπικό (Μόνιμοι, ΙΔΑΧ, ΕΤΕΠ, ΕΙΔΙΠ) του Πανεπιστημίου Αιγαίου
· Έντυπο στοιχείων αμειβόμενου - Υπεύθυνη Δήλωση του Ν. 1599 (ΕΝΤΥΠΟ ΕΠ.1α), η οποία συμπληρώνεται μία φορά και κατατίθεται πρωτότυπη με την έναρξη του ΕΠ. Σε περίπτωση διαφοροποίησης των στοιχείων, ο αμειβόμενος υποχρεούται να υποβάλλει εκ νέου την Υπεύθυνη Δήλωση, με τα τροποποιημένα στοιχεία.
· Εντολή έκδοσης εντάλματος πληρωμής και βεβαίωση εκτέλεσης έργου του αμειβομένου (ΕΝΤΥΠΟ ΕΠ.3), υπογεγραμμένη από τον Επιστημονικό Υπεύθυνο του ΕΠ και τον Επιστημονικό Υπεύθυνο της Δράσης 4. 

· Βεβαίωση από το Τμήμα Μισθοδοσίας του Πανεπιστημίου Αιγαίου, περί δήλωσης της αμοιβής από πρόσθετο έργο (εκτός διδασκαλία) (ΕΝΤΥΠΟ ΕΠ.4). Η βεβαίωση αυτή εκδίδεται μετά την υποβολή σχετικής δήλωσης από τον αμειβόμενο προς το Τμήμα Μισθοδοσίας (ΕΝΤΥΠΟ ΕΠ.5).
· Μισθοδοτική/ές κατάσταση/εις του/ων μηνός/ών στον/ους οποίο/ους παρείχε το έργο και αιτείται της σχετικής αμοιβής.
· Εκτύπωση με Αριθμό Ανάρτησης στη Διαύγεια (ΑΔΑ) του Πρακτικού Απόφασης της Επιτροπής Ερευνών για την έγκριση της σύμβασης έργου (θα αποστέλλεται ηλεκτρονικά στον Επιστημονικά Υπεύθυνο του ΕΠ από την Υπεύθυνη Διαχείρισης της Δράσης 4).

· Έγκριση της απασχόλησης από τον Προϊστάμενο του αμειβόμενου για τους Υπαλλήλους του Πανεπιστημίου Αιγαίου (όχι για τα Μέλη ΔΕΠ), όπως αναφέρθηκε παραπάνω. Σημειώνεται ότι η ημερομηνία έγκρισης της απασχόλησης θα πρέπει να είναι προγενέστερη της ημερομηνίας έγκρισης της σύμβασης από την Επιτροπή Ερευνών.
Β. Εξωτερικοί συνεργάτες
i. Μέλη ΔΕΠ άλλων ιδρυμάτων, Λειτουργοί και Δημόσιοι Υπάλληλοι άλλων Υπηρεσιών
· Έντυπο στοιχείων αμειβόμενου - Υπεύθυνη Δήλωση του Ν. 1599 (ΕΝΤΥΠΟ ΕΠ.1α), η οποία συμπληρώνεται μία φορά και κατατίθεται πρωτότυπη με την έναρξη του ΕΠ. Σε περίπτωση διαφοροποίησης των στοιχείων, ο αμειβόμενος υποχρεούται να υποβάλλει εκ νέου την Υπεύθυνη Δήλωση, με τα τροποποιημένα στοιχεία.
· Εντολή έκδοσης εντάλματος πληρωμής και βεβαίωση εκτέλεσης έργου του αμειβομένου (ΕΝΤΥΠΟ ΕΠ.3), υπογεγραμμένη από τον Επιστημονικό Υπεύθυνο του ΕΠ και τον Επιστημονικό Υπεύθυνο της Δράσης 4. 

· Βεβαίωση από την Κεντρική Διεύθυνση Οικονομικών Υποθέσεων/Τμήμα Μισθοδοσίας της υπηρεσίας που καταβάλλει την αμοιβή της κύριας θέσης του, περί δήλωσης της αμοιβής από πρόσθετο έργο (ΕΝΤΥΠΟ ΕΠ.4). Η βεβαίωση αυτή εκδίδεται μετά την υποβολή σχετικής δήλωσης από τον αμειβόμενο προς την προαναφερθείσα Κεντρική Διεύθυνση Οικονομικών Υποθέσεων/Τμήμα Μισθοδοσίας (ΕΝΤΥΠΟ ΕΠ.5).
· Εκτύπωση με Αριθμό Ανάρτησης στη Διαύγεια (ΑΔΑ) του Πρακτικού Απόφασης της Επιτροπής Ερευνών για την έγκριση της σύμβασης έργου (θα αποστέλλεται ηλεκτρονικά στον Επιστημονικά Υπεύθυνο του ΕΠ από την Υπεύθυνη Διαχείρισης της Δράσης 4).
· Ειδικά για τους Λειτουργούς και Δημοσίους Υπαλλήλους άλλων Υπηρεσιών (όχι για Μέλη ΔΕΠ) απαιτείται Έγκριση της απασχόλησης από αρμόδιο όργανο ανάλογα με την οργανική μονάδα του αμειβόμενου.

ii. Εξωτερικοί συνεργάτες (Ελεύθεροι Επαγγελματίες, Υποψήφιοι Διδάκτορες, κλπ)

· Έντυπο στοιχείων αμειβόμενου - Υπεύθυνη Δήλωση του Ν. 1599 (ΕΝΤΥΠΟ ΕΠ.1α), η οποία συμπληρώνεται μία φορά και κατατίθεται πρωτότυπη με την έναρξη του ΕΠ. Σε περίπτωση διαφοροποίησης των στοιχείων, ο αμειβόμενος υποχρεούται να υποβάλλει εκ νέου την Υπεύθυνη Δήλωση, με τα τροποποιημένα στοιχεία.
· Εντολή έκδοσης εντάλματος πληρωμής και βεβαίωση εκτέλεσης έργου του αμειβομένου (ΕΝΤΥΠΟ ΕΠ.3), υπογεγραμμένη από τον Επιστημονικό Υπεύθυνο του ΕΠ και τον Επιστημονικό Υπεύθυνο της Δράσης 4. 

· Τιμολόγιο Παροχής Υπηρεσιών (Τ.Π.Υ) ή Υπεύθυνη Δήλωση μη Επιτηδευματία (ΕΝΤΥΠΟ ΕΠ.10)
. Σε κάθε περίπτωση για σύναψη σύμβασης έργου και πληρωμής της με Υπεύθυνη Δήλωση μη Επιτηδευματία, ο ΕΥ του ΕΠ θα πρέπει να επικοινωνεί με την Υπεύθυνη Διαχείρισης της Δράσης 4, ώστε μαζί με την Γραμματεία του ΕΛΕ να εξετάζεται αν μπορεί να πληρωθεί.
· Εκτύπωση με Αριθμό Ανάρτησης στη Διαύγεια (ΑΔΑ) του Πρακτικού Απόφασης της Επιτροπής Ερευνών για την έγκριση της σύμβασης έργου (θα αποστέλλεται ηλεκτρονικά στον Επιστημονικά Υπεύθυνο του ΕΠ από την Υπεύθυνη Διαχείρισης της Δράσης 4).

iii. Φορολογικοί Κάτοικοι Εξωτερικού 
· Έντυπο στοιχείων αμειβόμενου - Υπεύθυνη Δήλωση του Ν. 1599 (ΕΝΤΥΠΟ ΕΠ.1β – έκδοση στα αγγλικά), η οποία συμπληρώνεται μία φορά και κατατίθεται πρωτότυπη με την έναρξη του ΕΠ. Υποχρεωτικά απαιτείται να συμπληρωθούν στην Υ.Δ. η αναγραφή του αριθμού διαβατηρίου, το όνομα της τράπεζας, ο IBAN, ο αριθμός λογαριασμού τράπεζας, ο routing number ή swift code. Σε περίπτωση διαφοροποίησης των στοιχείων, ο αμειβόμενος υποχρεούται να υποβάλλει εκ νέου την Υπεύθυνη Δήλωση, με τα τροποποιημένα στοιχεία. 

· Εντολή έκδοσης εντάλματος πληρωμής και βεβαίωση εκτέλεσης έργου του αμειβομένου (ΕΝΤΥΠΟ ΕΠ.3), υπογεγραμμένη από τον Επιστημονικό Υπεύθυνο του ΕΠ και τον Επιστημονικό Υπεύθυνο της Δράσης 4.
· Βεβαίωση από τη φορολογική αρχή της χώρας του για μη διπλή απόδοση φόρου (αφορά φυσικά πρόσωπα από το εξωτερικό για το οικονομικό έτος που θα πληρωθεί) στην περίπτωση που θέλει να φορολογηθεί στη χώρα του για την αμοιβή της σύμβασης έργου (Έντυπα διατίθενται στην ηλεκτρονική διεύθυνση www.gsis.gr/ddos ανάλογα με τη χώρα προέλευσης). Το έντυπο συμπληρώνεται από τον ενδιαφερόμενο, υπογράφεται και σφραγίζεται από την αντίστοιχη εφορία της χώρας του. Στην περίπτωση που επιθυμεί να φορολογηθεί στην Ελλάδα (παρακράτηση 23,6%), θα συμπληρώσει στην Υπεύθυνη Δήλωση (ΕΝΤΥΠΟ ΕΠ.1β) την αντίστοιχη παράγραφο.
· Εκτύπωση με Αριθμό Ανάρτησης στη Διαύγεια (ΑΔΑ) του Πρακτικού Απόφασης της Επιτροπής Ερευνών για την έγκριση της σύμβασης έργου (θα αποστέλλεται ηλεκτρονικά στον Επιστημονικά Υπεύθυνο του ΕΠ από την Υπεύθυνη Διαχείρισης της Δράσης 4).

iv. Συνταξιούχοι του Δημοσίου Τομέα
, 

· Έντυπο στοιχείων αμειβόμενου - Υπεύθυνη Δήλωση του Ν. 1599 (ΕΝΤΥΠΟ ΕΠ.1α), η οποία συμπληρώνεται μία φορά και κατατίθεται πρωτότυπη με την έναρξη του ΕΠ. Σε περίπτωση διαφοροποίησης των στοιχείων, ο αμειβόμενος υποχρεούται να υποβάλλει εκ νέου την Υπεύθυνη Δήλωση, με τα τροποποιημένα στοιχεία.
· Εντολή έκδοσης εντάλματος πληρωμής και βεβαίωση εκτέλεσης έργου του αμειβομένου (ΕΝΤΥΠΟ ΕΠ.3), υπογεγραμμένη από τον Επιστημονικό Υπεύθυνο του ΕΠ και τον Επιστημονικό Υπεύθυνο της Δράσης 4.
· Βεβαίωση περικοπής ή μη της σύνταξης από τη Δ/νση Συντάξεων του Γ.Λ.Κ., κατ’ εφαρμογή του αρθ. 10 του Ν. 3865/10.   
Σχετικά με τη υποχρέωση δήλωσης της απασχόλησης των συνταξιούχων στη Δ/νση Συντάξεων του ΓΛΚ, λόγω του γεγονότος ότι η περικοπή των συντάξεων εφαρμόζεται για την απασχόληση των συνταξιούχων ως ιδιωτικών υπαλλήλων ή ως ελεύθερων επαγγελματιών, αλλά και του γεγονότος ότι υπάρχει υποχρέωση δήλωσης οποιαδήποτε μορφής απασχόλησης στην παραπάνω Δ/νση, πρέπει στην περίπτωση αμοιβών συνταξιούχων για περιστασιακή απασχόληση να ακολουθούνται οι παρακάτω διαδικασίες :

α. Να προσκομίζεται από τον συνταξιούχο στη Γραμματεία του ΕΛΕ Υ/Δ
β. Να του χορηγείτε βεβαίωση από τον ΕΛΕ, την οποία θα προσκομίζει στη Δ/νση Συντάξεων του ΓΛΚ και
γ. Να κατατίθεται στη Γραμματεία του ΕΛΕ η βεβαίωση που εκδίδει μετέπειτα το ΓΛΚ.

Στις περιπτώσεις απασχόλησης συνταξιούχων ως μισθωτοί ή ως ελεύθεροι επαγγελματίες, εξακολουθεί να απαιτείται για την καταβολή της αμοιβής τους,  μόνο η προσκόμιση της σχετικής βεβαίωσης από το ΓΛΚ.
· Εκτύπωση με Αριθμό Ανάρτησης στη Διαύγεια (ΑΔΑ) του Πρακτικού Απόφασης της Επιτροπής Ερευνών για την έγκριση της σύμβασης έργου (θα αποστέλλεται ηλεκτρονικά στον Επιστημονικά Υπεύθυνο του ΕΠ από την Υπεύθυνη Διαχείρισης της Δράσης 4).

Β.2  Δαπάνες Μετακινήσεων
Σχετικά με τις δαπάνες μετακινήσεων, επιλέξιμες είναι εκείνες που θεωρούνται απαραίτητες, συμβάλλουν στην αποτελεσματικότερη υλοποίηση του ΕΠ, προβλέπονται στον αναλυτικό προϋπολογισμό του ΕΠ και πραγματοποιούνται εντός των ορίων δαπανών που έχουν καθοριστεί με αποφάσεις της Επιτροπής Ερευνών του Πανεπιστημίου Αιγαίου. Οι μετακινήσεις πραγματοποιούνται μετά από σχετική απόφαση του Επιστημονικά Υπεύθυνου της Δράσης 4 και πρόσκληση του Επιστημονικά Υπευθύνου του ΕΠ.
Επιλέξιμες θεωρούνται οι δαπάνες μετακίνησης του Επιστημονικά Υπεύθυνου του ΕΠ, των εκπαιδευτών-ομιλητών για διδασκαλία, όλων των συμμετεχόντων για εκπαιδευτικές δράσεις, καθώς και οι μετακινήσεις για οργάνωση, διοικητική ή γραμματειακή υποστήριξη στο πλαίσιο του ΕΠ. Βασική προϋπόθεση για μετακίνηση των εκπαιδευτών-ομιλητών για διδασκαλία είναι η ύπαρξη Απόφασης Ανάθεσης Καθηκόντων Διδασκαλίας από την Επιτροπή Ερευνών στο συγκεκριμένο φυσικό πρόσωπο και η Ανάρτηση της Απόφασης αυτής στη Διαύγεια, ανεξαρτήτου αν η αμοιβή διδασκαλίας είναι μηδενική. Στις περιπτώσεις εκτέλεσης έργου βασική προϋπόθεση είναι η ύπαρξη σύμβασης έργου.
Οι Επιστημονικοί Υπεύθυνοι των ΕΠ είναι υπεύθυνοι για την τεκμηρίωση των μετακινήσεων. Θα πρέπει να δίνουν σαφείς οδηγίες στους μετακινούμενους σχετικά με τα απαραίτητα δικαιολογητικά τεκμηρίωσης (υπογραφές παρουσιολογίων, κ.λπ.) πριν από κάθε μετακίνηση, καθώς και στην έκδοση και έλεγχο των παραστατικών τους.
Η τεκμηρίωση των μετακινήσεων πρέπει να είναι απολύτως ξεκάθαρη και συνδεδεμένη με το φυσικό αντικείμενο του ΕΠ καθώς και να αποδεικνύει την συμβολή τους στην καλύτερη υλοποίησή του. 
Τα συνοδευτικά των παραστατικών (π.χ. παρουσιολόγια, κλπ.) θα πρέπει να συνάδουν με τον σχεδιασμό και την υλοποίηση του φυσικού αντικειμένου του ΕΠ. Επίσης, θα πρέπει να αντιστοιχούν χρονικά και με τα παραστατικά (εισιτήρια, ξενοδοχεία, κ.λπ). 
Στις μετακινήσεις φυσικών προσώπων που ανήκουν στο προσωπικό του Πανεπιστημίου Αιγαίου θα αναφέρεται η ιδιότητα τους στο ΕΠ (π.χ. μέλος της ομάδας υλοποίησης του ΕΠ) και όχι στη θέση του (πχ. Διδάσκων του Π.Α.).
Αναλυτικότερα δύναται να είναι επιλέξιμες :
· Οι δαπάνες μετακινήσεων του/της Επιστημονικά Υπεύθυνου/ης του ΕΠ. Προβλέπεται να καλύψουν τις ανάγκες μετακινήσεων του/της ΕΥ του ΕΠ για περιορισμένο αριθμό επαφών με τον Επιστημονικό Υπεύθυνο της Δράσης 3 και τον Ειδικό Λογαριασμό Έρευνας του Πανεπιστημίου Αιγαίου, καθώς και για την εποπτεία των δραστηριοτήτων στον τόπο υλοποίησης του ΕΠ (στην περίπτωση που το ΕΠ υλοποιείται σε διαφορετικό τόπο από την επαγγελματική του έδρα).
· Οι δαπάνες μετακίνησης εκπαιδευτών/τριων – ομιλητών/τριων Προβλέπεται να καλύψουν τις ανάγκες μετακινήσεων για διδασκαλία και μόνο στο ΕΠ.
· Οι δαπάνες μετακίνησης για εκπαιδευτικές δράσεις (αναφέρονται υποχρεωτικά στο ωρολόγιο πρόγραμμα και στα παρουσιολόγια). Προβλέπεται να καλύψουν τις ανάγκες μετακινήσεων των εκπαιδευομένων και των ατόμων υποστήριξης (οργανωτικής, γραμματειακής και τεχνικής υποστήριξης) των ΕΠ. Ειδικότερα:
· Για τους εκπαιδευόμενους, μεταφορά από τις αίθουσες διδασκαλίας στο πεδίο για εκπαιδευτικές εκδρομές – επισκέψεις και μόνο για το σύνολο των εκπαιδευομένων. Δεν είναι επιλέξιμη δαπάνη καμία ατομική μετακίνηση εκπαιδευόμενου.
· Για τους εκπαιδευτές, μεταφορά από τις αίθουσες διδασκαλίας στο πεδίο για εκπαιδευτικές εκδρομές – επισκέψεις. Δεν είναι επιλέξιμη δαπάνη καμία ατομική μετακίνηση εκπαιδευτή.
· Για τα άτομα υποστήριξης του ΕΠ (οργανωτικά, κ.λπ.), αφού πρώτα έχει ολοκληρωθεί η διαδικασία σύναψης σύμβασης, έτσι ώστε να έχουν οριστεί με σαφήνεια τα καθήκοντα και η χρονική διάρκεια του κάθε απασχολούμενου, και να κρίνεται απαραίτητη η μετακίνησή του.
Τυχόν δαπάνες μετακινήσεων πέραν των προαναφερομένων (π.χ. συμμετοχή σε εκδηλώσεις για την προβολή και δημοσιότητα του ΕΠ με σκοπό την προσέλκυση συμμετεχόντων, σχετικά συνέδρια, ημερίδες, συναντήσεις εργασίας ή συνεργασίας) δύναται να είναι επιλέξιμες μόνο εφόσον, είναι σαφές ότι πραγματοποιούνται για την υποστήριξη του ΕΠ. 
Β.2.1  Επιλεξιμότητα Δαπανών Μετακινήσεων
i. Δαπάνες Μετακίνησης-Μεταφοράς
Οι δαπάνες μετακίνησης αφορούν δαπάνες μετακίνησης, διαμονής και ημερήσιας αποζημίωσης
Αναφορικά με τις δαπάνες μετακίνησης των ομιλητών και της ομάδας έργου στο πλαίσιο της υλοποίησης του ΕΠ καθώς και τη μεταφορά των εκπαιδευομένων σε δραστηριότητες του ΕΠ ισχύουν τα ακόλουθα :
1. Αεροπορικώς επιλέξιμη είναι η μετακίνηση στην οικονομική θέση. Δεν είναι επιλέξιμη η business class. Με πλοίο επιλέξιμη μετακίνηση είναι αυτή της Β θέσης. Όριο στο αντίτιμο του εισιτηρίου για τις ανωτέρω θέσεις δεν υπάρχει. Επίσης, δεν υπάρχει κεντρικός συντονισμός για τις κρατήσεις των εισιτηρίων. Το κάθε ΕΠ αναλαμβάνει μόνο του το συντονισμό των μετακινήσεων που είναι απαραίτητες για την υλοποίηση του (είτε αυτό γίνει κεντρικά από τον/την Επιστημονικά Υπεύθυνο/η του κάθε ΕΠ, είτε από τον κάθε μετακινούμενο ξεχωριστά).
2. Οι ημερομηνίες άφιξης και αναχώρησης πρέπει να βρίσκονται σε κοντινά εύλογο χρονικό διάστημα από το χρονικό διάστημα της πραγματοποίησης του έργου ή της διδασκαλίας του κάθε μετακινούμενου. 
3. Στην περίπτωση μετακίνησης με ιδιωτικής χρήσης αυτοκίνητο, χορηγείται αποζημίωση 0,30€ ανά χιλιόμετρο. Η μεταφορά αυτοκινήτου με το πλοίο δεν είναι επιλέξιμη δαπάνη. Σε εξαιρετικές περιπτώσεις μετά από εισήγηση του Επιστημονικού Υπεύθυνου του ΕΠ και απόφαση της Επιτροπής Ερευνών είναι δυνατή η μίσθωση ταξί ή η ενοικίαση αυτοκινήτου. Είναι επιλέξιμες οι δαπάνες μεταφοράς με δημόσια μέσα μεταφοράς από και προς το σημείο αναχώρησης/άφιξης (αεροδρόμιο, πλοίο, κ.λπ.).

	Σημείωση: Τα παραστατικά που αφορούν μετακινήσεις (π.χ. εισιτήρια πλοίων-αεροπορικά, τιμολόγια ξενοδοχείων, απόδειξη πώλησης εισιτηρίων από πρακτορείο) θα πρέπει να εκδίδονται : 

1. Σε περίπτωση που πληρώνονται απ ευθείας από το άτομο που μετακινείται, στα στοιχεία του Δικαιούχου, δηλαδή του ατόμου που μετακινείται, διαμένει και εξοφλεί τη δαπάνη.
2. Σε περίπτωση που πληρώνονται από πρόσωπο του ΕΠ (π.χ. από τον Επιστημονικό Υπεύθυνο) και δεν εξοφλούνται από τον ίδιο τον μετακινούμενο. Τα παραστατικά αυτά θα εκδίδονται επί πιστώσει στα στοιχεία του ΕΛΕ, αλλά σε αυτά θα αναφέρονται υποχρεωτικά τα στοιχεία του μετακινούμενου (ονοματεπώνυμο, ημερομηνίες διαμονής, στοιχεία αεροπορικών εισιτηρίων κ.λπ.).


ii. Δαπάνες Διαμονής

Αναφορικά με τις δαπάνες διαμονής των ομιλητών και της ομάδας έργου στο πλαίσιο της υλοποίησης του ΕΠ ισχύουν τα ακόλουθα:
A. Το μέγιστο ύψος δαπάνης διαμονής σε μονόκλινο δωμάτιο είτε δίκλινο κ.ο.κ. (δηλαδή ανεξαρτήτου κλινών για συμμετέχοντες και μόνο στο ΕΠ) ξενοδοχείου είναι 130€ ανά διανυκτέρευση για όλη τη χώρα. Οι πρόσθετες δαπάνες (π.χ. τηλέφωνα, mini bar κ.λπ.) δεν είναι επιλέξιμες. 
B. Επιλέξιμες ημέρες διαμονής είναι οι ημέρες κατά τις οποίες παρέχεται έργο στο πλαίσιο του ΕΠ (διδασκαλία ή προσφερόμενο έργο βάσει σύμβασης) το οποίο πιστοποιείται από Έντυπο Τεκμηρίωσης (Παρουσιολόγιο και/ή Πρακτικά Συναντήσεων ή Προσφερόμενου Έργου βάσει Σύμβασης). Επιλέξιμη θεωρείται και η διανυκτέρευση την προηγούμενη μέρα της έναρξης παροχής του έργου, εφόσον είναι και η ημερομηνία άφιξης του μετακινούμενου στον τόπο διεξαγωγής. Ο Επιστημονικά Υπεύθυνος του ΕΠ δύναται να δικαιολογήσει τις διαμονές του για όλες τις ημέρες υλοποίησης του ΕΠ, εφόσον τόπος υλοποίησης δεν είναι η επαγγελματική του έδρα. 
C. Οι κρατήσεις των ξενοδοχείων θα πρέπει να γίνουν είτε από τον μετακινούμενο (σύμφωνα με τις προϋποθέσεις επιλεξιμότητας), είτε από κάθε ΕΠ ξεχωριστά.

iii. Δαπάνες Ημερήσιας Εκτός Έδρας Αποζημίωσης
Η ημερήσια εκτός έδρας αποζημίωση είναι επιλέξιμη για όλες τις κατηγορίες αμειβομένων του έργου και καταβάλλεται σε βάρος του εγκεκριμένου προϋπολογισμού του έργου. Σύμφωνα με τις σχετικές αποφάσεις του ΕΛΕ, το ύψος της εκτός έδρας ημερήσιας αποζημίωσης στο εσωτερικό είναι έως 75€/ημέρα και καταβάλλεται σε όλες τις ημέρες που παρέχεται έργο ως εξής:

· Για την ημέρα αναχώρησης καταβάλλεται ολόκληρη ημερήσια αποζημίωση (έως 75€), οποιαδήποτε ώρα κι αν πραγματοποιηθεί η αναχώρηση, εφόσον βέβαια η μέρα αναχώρησης είναι η προηγούμενη ημέρα της έναρξης παροχής του έργου ή ίδια ημέρα της έναρξης παροχής του έργου. Διευκρινιστικά, αν η αναχώρηση είναι περισσότερες ημέρες πριν την ημέρα έναρξης του έργου, τότε την προηγούμενη ημέρα του έργου δεν δικαιούται ημερήσια αποζημίωση.  
· Για την ημέρα επιστροφής πριν τις 12:00 μ.μ. καταβάλλεται η μισή ημερήσια αποζημίωση και μετά τις 12:00 μ.μ. καταβάλλεται ολόκληρη, εκτός βέβαια εάν υπάρχει παροχή έργου και την συγκεκριμένη ημέρα.
· Για τις ημέρες διαμονής που δεν παρέχεται έργο δεν καταβάλλεται ημερήσια αποζημίωση.
· Εκτός έδρας αποζημίωση μπορεί να δοθεί σε όλες τις κατηγορίες αμειβομένων με το νόμιμο παραστατικό (τιμολόγιο παροχής υπηρεσιών, απόδειξη δαπάνης). Ειδικότερα, στους φορολογικούς κατοίκους εξωτερικού καταβάλλεται με Απόδειξη Δαπάνης με την προσκόμιση, στην περίπτωση που θέλει να φορολογηθεί στη χώρα του, βεβαίωσης από τη φορολογική αρχή της χώρας του για μη διπλή απόδοση φόρου (έντυπα διατίθενται στην ηλεκτρονική διεύθυνση www.gsis.gr/ddos ανάλογα με τη χώρα προέλευσης). Το έντυπο συμπληρώνεται από τον ενδιαφερόμενο, υπογράφεται και σφραγίζεται από την αντίστοιχη εφορία της χώρας του. Στην περίπτωση που επιθυμεί να φορολογηθεί στην Ελλάδα (παρακράτηση 23,6%), θα συμπληρώσει στην Υπεύθυνη Δήλωση (ΕΝΤΥΠΟ ΕΠ.1β), την αντίστοιχη παράγραφο.
Β.2.2  Δικαιολογητικά Πληρωμής Δαπανών Μετακινήσεων
Για την πληρωμή των δαπανών μετακίνησης θα πρέπει να κατατίθενται:
1. Η σχετική εντολή μετακίνησης / πρόσκληση (ΕΝΤΥΠΟ ΕΠ.13 για διδασκαλία και ΕΝΤΥΠΟ ΕΠ.15 για έργο εκτός διδασκαλίας) υπογεγραμμένη από τον/την Επιστημονικά Υπεύθυνο/η (Ε.Υ) του ΕΠ και τον Επιστημονικό Υπεύθυνο της Δράσης 4. Στην εντολή αυτή θα αναγράφεται ο τόπος, ο χρόνος και ο σκοπός του ταξιδιού, σύμφωνα με τους στόχους του ΕΠ.
2. Τα πρωτότυπα παραστατικά για όλες τις δαπάνες (τιμολόγιο ξενοδοχείου, εισιτήρια, κάρτες επιβίβασης). 
Για τη μετακίνηση αεροπορικώς, απαιτούνται:

α. Το e-ticket ή η απόδειξη πώλησης εισιτηρίου (νόμιμο παραστατικό) σε περίπτωση έκδοσης του εισιτηρίου από ταξιδιωτικό πρακτορείο
β. Οι κάρτες επιβίβασης.

Για τη μετακίνηση ακτοπλοϊκώς, απαιτείται:

α. Απόκομμα του ακτοπλοϊκού εισιτηρίου.

Τα παραστατικά που αφορούν μετακινήσεις (π.χ. εισιτήρια πλοίων-αεροπορικά, τιμολόγια ξενοδοχείων, απόδειξη πώλησης εισιτηρίων από πρακτορείο) θα πρέπει να εκδίδονται : 

Α.
Σε περίπτωση που πληρώνονται απ ευθείας από το άτομο που μετακινείται, στα στοιχεία του Δικαιούχου, δηλαδή του ατόμου που μετακινείται, διαμένει και εξοφλεί τη δαπάνη.
Β. Σε περίπτωση που πληρώνονται από πρόσωπο του ΕΠ (π.χ. από τον Επιστημονικό Υπεύθυνο) και δεν εξοφλούνται από τον ίδιο τον μετακινούμενο. Τα παραστατικά αυτά θα εκδίδονται επί πιστώσει στα στοιχεία του ΕΛΕ, αλλά σε αυτά θα αναφέρονται υποχρεωτικά τα στοιχεία του μετακινούμενου (ονοματεπώνυμο, ημερομηνίες διαμονής, στοιχεία αεροπορικών εισιτηρίων κ.λπ.).
Κατά την περίπτωση μετακίνησης με ιδιωτικής χρήσης αυτοκίνητο, απαιτείται Υπεύθυνη Δήλωση του μετακινούμενου ότι χρησιμοποίησε το ΙΧ με αναφερόμενο τον αριθμό κυκλοφορίας και εγκρίνεται 0,30€/χλμ. Για να πιστοποιηθεί η απόσταση χρειάζεται προσκόμιση εκτύπωσης από την εφαρμογή google maps που να αναφέρεται στην απόσταση της διαδρομής που πραγματοποιήθηκε. Σε περίπτωση που υπάρχουν σταθμοί διοδίων, είναι απαραίτητη η προσκόμιση αποδείξεων διοδίων για την πιστοποίηση της μετακίνησης.
3. Έγγραφα τεκμηρίωσης της υλοποίησης της μετακίνησης, ανάλογα με το σκοπό του ταξιδιού που απαιτούνται είναι τα εξής:

· Παρουσιολόγια συνάντησης, συνοπτικά πρακτικά εάν η μετακίνηση αφορά σε συνάντηση εργασίας ή σύντομη έκθεση αποτελεσμάτων του ταξιδιού στις υπόλοιπες περιπτώσεις.
· Αντίγραφα υπογεγραμμένων παρουσιολογίων συμμετεχόντων στο ΕΠ και αντίγραφο υπογεγραμμένο του Ωρολογίου Προγράμματος,  (περίπτωση διδασκαλίας).

4. Η φόρμα προσωπικών στοιχείων μετακινούμενου (ΕΝΤΥΠΟ ΕΠ.1α, Υπεύθυνη Δήλωση του Ν. 1599), η οποία συμπληρώνεται μία φορά και κατατίθεται με την έναρξη του ΕΠ. Σε περίπτωση διαφοροποίησης των στοιχείων, ο μετακινούμενος υποχρεούται να υποβάλλει εκ νέου την Υπεύθυνη Δήλωση, με τα τροποποιημένα στοιχεία. Στην περίπτωση που ο δικαιούχος είναι αλλοδαπός είναι υποχρεωτική η συμπλήρωση και η αναγραφή του αριθμού διαβατηρίου, το όνομα της τράπεζας, ο IBAN, ο αριθμός λογαριασμού τράπεζας, ο routing number και swift code (ΕΝΤΥΠΟ ΕΠ.1β – έκδοση στα αγγλικά).
5. Η εντολή πληρωμής και το ημερολόγιο κίνησης (ΕΝΤΥΠΟ ΕΠ.14 για διδασκαλία και ΕΝΤΥΠΟ ΕΠ.16 για έργο εκτός διδασκαλίας) από τον/την Επιστημονικά Υπεύθυνο/η του ΕΠ και τον Επιστημονικά Υπεύθυνο της Δράσης 4. Επισημαίνεται ότι:

Α. Τόπος αναχώρησης/επιστροφής λογίζεται η επαγγελματική έδρα του μετακινούμενου ή ένας αυταπόδεικτα λογικός ενδιάμεσος σταθμός και τόπος άφιξης το μέρος όπου θα παρασχεθεί το έργο.

Β. Η διάρκεια μετακίνησης θα πρέπει να είναι ταυτόσημη με τις αναγραφόμενες ημερομηνίες στην εντολή μετακίνησης για το σκοπό του ταξιδιού, λαμβάνοντας υπόψη τους όποιους περιοριστικούς παράγοντες εκτέλεσης δρομολογίων. Ως ημερομηνία επιστροφής θα αναγράφεται η ημερομηνία του τελευταίου εισιτηρίου (χρονικά) στις περιπτώσεις με ενδιάμεσο σταθμό. 
Γ. Σε κάθε περίπτωση θα πρέπει να αναφέρεται η σκοπιμότητα των μετακινήσεων, να αιτιολογείται η αναγκαιότητά τους για την επίτευξη των στόχων των ΕΠ καθώς και η προστιθέμενη αξία που παρέχουν σε αυτά και να αναλύονται τα στοιχεία των δαπανών αυτών.
Β.3 Δαπάνες Αναλωσίμων
Σε σχέση με τις δαπάνες αναλωσίμων επιλέξιμες θεωρούνται εκείνες που είναι απαραίτητες για την πραγματοποίηση των ΕΠ, και εφόσον αυτές προβλέπονται στον αναλυτικό προϋπολογισμό του. Ως τέτοιες ενδεικτικά αναφέρονται :
a) Προμήθεια γραφικής ύλης (χαρτιά, σημειωματάρια, φακέλους, certificates κ.λπ.), 
b) Υλικά πολλαπλών εκτυπώσεων ( μελάνια/ toner),
c) Έξοδα πολλαπλών εκτυπώσεων (φωτοτυπίες, έντυπα, φυλλάδια, εκπαιδευτικό υλικό κ.λπ.),
d) Αναλώσιμα Η/Υ ( usb sticks, cds).
(Στη περίπτωση πληρωμής διδάκτρων με πιστωτική κάρτα από τους συμμετέχοντες, επιβαρύνεται το Επιμορφωτικό Πρόγραμμα με 3,5% ανά συμμετοχή. Για το λόγο αυτό θα πρέπει να δηλώνεται ποσό στη κατηγορία των αναλωσίμων.)
Δικαιολογητικά Πληρωμής Δαπανών Αναλωσίμων
Για την πληρωμή των δαπανών αναλωσίμων θα πρέπει να κατατίθενται από τον Επιστημονικά Υπεύθυνο του ΕΠ στην Υπεύθυνη Διαχείρισης της Δράσης 4, τα εξής δικαιολογητικά: 
1. Εντολή πληρωμής υπογεγραμμένη από τον/την Επιστημονικά Υπεύθυνο/η του ΕΠ και τον Επιστημονικά Υπεύθυνο της Δράσης 4 (ΕΝΤΥΠΟ ΕΠ.17).
2. Τα πρωτότυπα παραστατικά δαπανών (Τιμολόγια ή άλλα νόμιμα φορολογικά παραστατικά ισοδύναμης αποδεικτικής αξίας που θα έχουν εκδοθεί στα στοιχεία του ΕΛΕ), στα οποία θα πρέπει να γίνεται αναλυτική περιγραφή των υλικών που αγοράσθηκαν. Στα παραστατικά θα πρέπει να αναγράφεται η ποσότητα και η τιμή μονάδας των υλικών που προμηθεύτηκαν.
3. Σύμβαση με τον προμηθευτή, όταν η προμήθεια είναι μεγαλύτερη από 2.500€, σύμφωνα με την καθοδήγηση του ΕΛΕ.

4. Φορολογική ενημερότητα, απαιτείται από τον κάθε προμηθευτή όταν ένα τιμολόγιο ή το σύνολο των τιμολογίων του που εκδόθηκαν για το ΕΠ έχουν αξία πάνω από 1.500,00€.

5. Ασφαλιστική ενημερότητα, απαιτείται από τον κάθε προμηθευτή όταν ένα τιμολόγιο ή το σύνολο των τιμολογίων του που εκδόθηκαν για το ΕΠ έχουν αξία πάνω από 3.000,00€.

6. Το «Πρωτόκολλο παραλαβής ειδών» (ΕΝΤΥΠΟ ΕΠ.18β), υπογράφεται από τον/την Επιστημονικά Υπεύθυνο/η του ΕΠ. Στην περίπτωση προμήθειας ειδών διαφορετικών κατηγοριών, θα υπογράφονται «πρωτόκολλα παραλαβής ειδών» ανά κατηγορία (π.χ. αναλώσιμα εργαστηρίων, γραφική ύλη, υλικά πολλαπλών εκτυπώσεων κ.λπ.) και εφόσον η δαπάνη είναι μεγαλύτερη των 500€.
7. Η φόρμα προσωπικών στοιχείων του νομίμου εκπροσώπου του προμηθευτή (ΕΝΤΥΠΟ ΕΠ.1α) Υπεύθυνη Δήλωση του Ν. 1599, η οποία συμπληρώνεται μία φορά και κατατίθεται με την πρώτη εντολή πληρωμής του αμειβόμενου. Σε περίπτωση διαφοροποίησης των στοιχείων, ο προμηθευτής υποχρεούται να υποβάλλει εκ νέου την Υπεύθυνη Δήλωση, με τα τροποποιημένα στοιχεία. Στην περίπτωση που ο προμηθευτής είναι αλλοδαπός απαιτείται και η αναγραφή του αριθμού διαβατηρίου, το όνομα της τράπεζας, ο IBAN, ο αριθμός λογαριασμού τράπεζας, οι routing number και swift code (ΕΝΤΥΠΟ ΕΠ.1β – έκδοση στα αγγλικά).
Σημειώνεται ότι η διαδικασία επιλογής προμηθευτή, η οποία ακολουθείται, είναι η εξής: 
· Για ποσά 0-2.500€ (συμπεριλαμβανομένου του Φ.Π.Α.) πραγματοποιείται απευθείας ανάθεση χωρίς έρευνα αγοράς,

· Για ποσά 2.500€-5.869€ (συμπεριλαμβανομένου του Φ.Π.Α.) πραγματοποιείται απευθείας ανάθεση με έγγραφη έρευνα αγοράς με 3 προσφορές, από τις οποίες επιλέγεται η οικονομικότερη.  Ο Ε.Υ. θα πρέπει να απευθυνθεί στο τμήμα προμηθειών του Ε.Λ.Ε (κ. Γιώργος Ντάρας, τηλ. 36741, email: gdar@aegean.gr).
· Για ποσά από 5.869€-60.000€ (μη συμπεριλαμβανομένου Φ.Π.Α.) πραγματοποιείται πρόχειρος διαγωνισμός, περίπτωση στην οποία θα πρέπει να απευθυνθείτε στο τμήμα προμηθειών του Ε.Λ.Ε..
Για προμήθεια 2.500 € και άνω απαιτείται η ύπαρξη σύμβασης με τον προμηθευτή, περίπτωση στην οποία θα πρέπει να απευθυνθείτε στο τμήμα προμηθειών του Ε.Λ.Ε. (κ. Γιώργος Ντάρας, τηλ. 36741, email: gdar@aegean.gr).
Β.4 Προμήθεια – Συντήρηση Εξοπλισμού / Λογισμικού
Σε σχέση με τις δαπάνες Προμήθειας – Συντήρησης Εξοπλισμού/Λογισμικού επιλέξιμες θεωρούνται εκείνες που είναι απαραίτητες για την πραγματοποίηση/υλοποίηση των ΕΠ, και εφόσον αυτές προβλέπονται στον αναλυτικό προϋπολογισμό του.
Δικαιολογητικά Πληρωμής Προμήθειας – Συντήρησης Εξοπλισμού / Λογισμικού
Για την πληρωμή των δαπανών Προμήθειας – Συντήρησης Εξοπλισμού/Λογισμικού θα πρέπει να κατατίθενται από τον Επιστημονικά Υπεύθυνο του ΕΠ στην Υπεύθυνη Διαχείρισης της Δράσης 4, τα εξής δικαιολογητικά: 
1. Εντολή πληρωμής υπογεγραμμένη από τον/την Επιστημονικά Υπεύθυνο/η του ΕΠ και τον Επιστημονικά Υπεύθυνο της Δράσης 4 (ΕΝΤΥΠΟ ΕΠ.17),

2. Τα πρωτότυπα παραστατικά δαπανών (Τιμολόγια Πώλησης – Δελτία Αποστολής που θα έχουν εκδοθεί στα στοιχεία του ΕΛΕ), στα οποία θα πρέπει να γίνεται αναλυτική περιγραφή των υλικών που αγοράσθηκαν. Στα παραστατικά θα πρέπει να αναγράφεται η ποσότητα και η τιμή μονάδας των υλικών που προμηθεύτηκαν.
3. Σύμβαση με τον προμηθευτή, όταν η προμήθεια είναι μεγαλύτερη από 2.500€, σύμφωνα με την καθοδήγηση του ΕΛΕ.
4. Φορολογική ενημερότητα, απαιτείται από τον κάθε προμηθευτή όταν ένα τιμολόγιο ή το σύνολο των τιμολογίων του που εκδόθηκαν για το ΕΠ έχουν αξία πάνω από 1.500,00€.

5. Ασφαλιστική ενημερότητα, απαιτείται από τον κάθε προμηθευτή όταν ένα τιμολόγιο ή το σύνολο των τιμολογίων του που εκδόθηκαν για το ΕΠ έχουν αξία πάνω από 3.000,00€.
6. Το «Πρωτόκολλο παραλαβής ειδών» (ΕΝΤΥΠΟ ΕΠ.18β) ή το «Πρωτόκολλο παραλαβής παγίων» (ΕΝΤΥΠΟ ΕΠ.18γ), όπου υπογράφεται από τον/την Επιστημονικά Υπεύθυνο/η του ΕΠ. 

7. Η φόρμα προσωπικών στοιχείων του νομίμου εκπροσώπου του προμηθευτή (ΕΝΤΥΠΟ ΕΠ.1α) Υπεύθυνη Δήλωση του Ν. 1599, η οποία συμπληρώνεται μία φορά και κατατίθεται με την πρώτη εντολή πληρωμής του αμειβόμενου. Σε περίπτωση διαφοροποίησης των στοιχείων, ο προμηθευτής υποχρεούται να υποβάλλει εκ νέου την Υπεύθυνη Δήλωση, με τα τροποποιημένα στοιχεία. Στην περίπτωση που ο προμηθευτής είναι αλλοδαπός απαιτείται και η αναγραφή του αριθμού διαβατηρίου, το όνομα της τράπεζας, IBAN, αριθμός λογαριασμού τράπεζας, routing number και swift code,(ΕΝΤΥΠΟ ΕΠ.1β – έκδοση στα αγγλικά).
Σημειώνεται ότι η διαδικασία επιλογής προμηθευτή, η οποία ακολουθείται, είναι η εξής: 
· Για ποσά 0-2.500€ (συμπεριλαμβανομένου του Φ.Π.Α.) πραγματοποιείται απευθείας ανάθεση χωρίς έρευνα αγοράς,

· Για ποσά 2.500€-5.869€ (συμπεριλαμβανομένου του Φ.Π.Α.) πραγματοποιείται απευθείας ανάθεση με έγγραφη έρευνα αγοράς με 3 προσφορές, από τις οποίες επιλέγεται η οικονομικότερη.  Ο Ε.Υ. θα πρέπει να απευθυνθεί στο τμήμα προμηθειών του Ε.Λ.Ε (κ. Γιώργος Ντάρας, τηλ. 36741, email: gdar@aegean.gr). 
· Για ποσά από 5.869€-60.000€ (μη συμπεριλαμβανομένου Φ.Π.Α.) πραγματοποιείται πρόχειρος διαγωνισμός, περίπτωση στην οποία θα πρέπει να απευθυνθείτε στο τμήμα προμηθειών του Ε.Λ.Ε.
Για προμήθεια 2.500 € και άνω απαιτείται η ύπαρξη σύμβασης με τον προμηθευτή, περίπτωση στην οποία θα πρέπει να απευθυνθείτε στο τμήμα προμηθειών του Ε.Λ.Ε. (κ. Γιώργος Ντάρας, τηλ. 36741, email: gdar@aegean.gr).
Β.5 Δαπάνες Δημοσιότητας
Οι δαπάνες αυτές αφορούν σε στοχευμένες δράσεις – έξοδα προβολής και δημοσιότητας των δραστηριοτήτων των ΕΠ. Όλες οι δαπάνες θα πρέπει να υποστηρίζουν την εκτέλεση των δραστηριοτήτων των ΕΠ και για να είναι επιλέξιμες θα πρέπει να τεκμηριώνεται η αναγκαιότητά τους. Ως τέτοιες ενδεικτικά αναφέρονται: 
A. Έξοδα δημοσιεύσεων (καταχωρήσεις σε εφημερίδες-ιστοσελίδες)

Για τη δημοσίευση/καταχώρηση σε εφημερίδες και ιστοσελίδες δεν απαιτείται πρόσκληση και η διαδικασία γίνεται σε συνεννόηση με τη Γραμματεία του ΕΛΕ.
B. Έξοδα catering (στα διαλλείματα των μαθημάτων με καφέ, αναψυκτικά, χυμούς, νερά, συνοδευτικά καφέ και σάντουιτς). Πρόκειται για δαπάνες χαμηλού ύψους και θα πρέπει να υπάρχει λογική συνέπεια μεταξύ κόστους και του αριθμού των συμμετεχόντων (τιμή ανά άτομο). Με απόφαση της Επιτροπής Ερευνών, το ύψος της δαπάνης αυτής δεν μπορεί να ξεπερνά τα 10€/άτομο (συμπεριλαμβανομένου ΦΠΑ). Οι συμμετέχοντες πιστοποιούνται από το παρουσιολόγιο της εκπαιδευτικής δραστηριότητας ή εκδήλωσης, στο οποίο φαίνεται ο συνολικός αριθμός συμμετεχόντων και από τον αριθμό συμμετεχόντων που αναγράφεται στο τιμολόγιο. Η παροχή αυτή μπορεί να διατεθεί μόνο σε χώρους υλοποίησης του ΕΠ. 
Γ. Δαπάνες για σίτιση κατά τις ημέρες διεξαγωγής του ΕΠ. 
Θα πρέπει να υπάρχει λογική συνέπεια μεταξύ κόστους και του αριθμού των συμμετεχόντων (τιμή ανά άτομο). Οι συμμετέχοντες πιστοποιούνται από το παρουσιολόγιο της εκδήλωσης, στο οποίο φαίνεται ο συνολικός αριθμός συμμετεχόντων, από βεβαίωση του Επιστημονικά Υπεύθυνου του ΕΠ και από τον αριθμό συμμετεχόντων που αναγράφεται στο τιμολόγιο. 
Δ. Είδη προβολής και δημοσιότητας (εκτυπώσεις, αφίσες, φυλλάδια, κ.λπ.).
Για όλες τις ανωτέρω δαπάνες ανά κατηγορία ισχύει: 

α.
Έως συνολικού ποσού 2.500 € (συμπεριλαμβανομένου του Φ.Π.Α.) για την κάθε κατηγορία, πραγματοποιείται απευθείας ανάθεση χωρίς έρευνα αγοράς. 

β.
Από ποσό 2.500 € έως 5.869 € (συμπεριλαμβανομένου του Φ.Π.Α.) πραγματοποιείται απευθείας ανάθεση και έγγραφη έρευνα αγοράς με 3 προσφορές.

γ.
Για ποσά άνω των 5.869 € και έως του ποσού των 60.000 € (μη συμπεριλαμβανομένου Φ.Π.Α.) πραγματοποιείται πρόχειρος διαγωνισμός.
Για προμήθεια 2.500 € και άνω απαιτείται η ύπαρξη σύμβασης με τον προμηθευτή, περίπτωση στην οποία θα πρέπει να απευθυνθείτε στο τμήμα προμηθειών του Ε.Λ.Ε. (κ. Γιώργος Ντάρας, τηλ. 36741, email: gdar@aegean.gr).
Δικαιολογητικά Πληρωμής Δαπανών Δημοσιότητας
Για την πληρωμή των δαπανών δημοσιότητας θα πρέπει να κατατίθενται από τον Επιστημονικά Υπεύθυνο του ΕΠ στην Υπεύθυνη Διαχείρισης της Δράσης 4 τα εξής δικαιολογητικά:
1. Εντολή πληρωμής (ΕΝΤΥΠΟ ΕΠ.17).
2. Τα πρωτότυπα παραστατικά δαπανών (Τιμολόγια Πώλησης-Δελτία Αποστολής, Τιμολόγια Παροχής Υπηρεσιών που θα έχουν εκδοθεί στον ΕΛΕ), στα οποία θα πρέπει να γίνεται αναλυτική περιγραφή των υλικών που αγοράστηκαν ή των υπηρεσιών που παρασχέθηκαν. Στα παραστατικά θα πρέπει να αναγράφεται η ποσότητα και η τιμή μονάδας των υλικών ή υπηρεσιών που προμηθεύτηκαν.
3. Σύμβαση με προμηθευτή, όταν η προμήθεια είναι μεγαλύτερη από 2.500€, σύμφωνα με την καθοδήγηση του ΕΛΕ.
4. Φορολογική ενημερότητα, απαιτείται από τον κάθε προμηθευτή όταν ένα τιμολόγιο ή το σύνολο των τιμολογίων του που εκδόθηκαν για το ΕΠ έχουν αξία πάνω από 1.500,00€.

5. Ασφαλιστική ενημερότητα, απαιτείται από τον κάθε προμηθευτή όταν ένα τιμολόγιο ή το σύνολο των τιμολογίων του που εκδόθηκαν για το ΕΠ έχουν αξία πάνω από 3.000,00€.

6. Το «Πρωτόκολλο παραλαβής ειδών» (ΕΝΤΥΠΟ ΕΠ.18β) ή «Βεβαίωση εκτέλεσης εργασιών» (ΕΝΤΥΠΟ ΕΠ.18γ) αν πρόκειται για προμήθεια υλικών ή παροχής υπηρεσιών αντίστοιχα και εφόσον η δαπάνη είναι μεγαλύτερη των 500€. 
7. Η φόρμα προσωπικών στοιχείων του νομίμου εκπροσώπου του προμηθευτή (ΕΝΤΥΠΟ ΕΠ.1α) Υπεύθυνη Δήλωση του Ν. 1599, η οποία συμπληρώνεται μία φορά και κατατίθεται με την πρώτη εντολή πληρωμής του αμειβόμενου. Σε περίπτωση διαφοροποίησης των στοιχείων, ο προμηθευτής υποχρεούται να υποβάλλει εκ νέου την Υπεύθυνη Δήλωση, με τα τροποποιημένα στοιχεία. Στην περίπτωση που ο προμηθευτής είναι αλλοδαπός απαιτείται και η αναγραφή του αριθμού διαβατηρίου, το όνομα της τράπεζας, IBAN, αριθμός λογαριασμού τράπεζας, routing number και swift code (ΕΝΤΥΠΟ ΕΠ.1β – έκδοση στα αγγλικά).
Διευκρινίζεται ότι όταν πρόκειται για καταχώρηση σε εφημερίδα ή/και αντίστοιχη ηλεκτρονική ανάρτηση σε ιστοσελίδα, απαιτούνται:

i. Εντολή δημοσίευσης,
ii. Το αντικείμενο της δημοσίευσης (π.χ. πρόσκληση εκδήλωσης ενδιαφέροντος),

iii. Η εφημερίδα με τη δημοσίευση,

iv. Η εκτύπωση με το σύνδεσμο ανάρτησης στην ιστοσελίδα και/ή αποθήκευσή της σε ηλεκτρονικό μέσο (cd κ.λπ.).
Επίσης στις περιπτώσεις παραγωγής ή εκτύπωσης (ή φωτοαντίγραφα) υλικού προβολής και δημοσιότητας (εκτυπώσεις, αφίσες, φυλλάδια, κ.λπ.) θα πρέπει μαζί με τα έντυπα του εντάλματος πληρωμής να προσκομίζεται και ένα αντίγραφο από το κάθε υλικό που παράχθηκε ή εκτυπώθηκε ή φωτοαντιγράφηκε.
Γ.  Διαδικασία Κατάθεσης Παραστατικών Δαπανών στη Γραμματεία του ΕΛΕ 

Τα παραστατικά δαπανών καθώς και τα απαιτούμενα συνοδευτικά έγγραφα αυτών (έντυπα Ε.Λ.Ε., τεκμήρια υλοποίησης κλπ) αποστέλλονται από τον/την Επιστημονικά Υπεύθυνο/νη του κάθε ΕΠ στην Υπεύθυνη Διαχείρισης της Δράσης 4 (κα Μαρία Φλατσούση, τηλ. επικ. 22710-35120, email: ba02182@ba.aegean.gr), η οποία τηρεί τον διοικητικό φάκελο του ΕΠ και ελέγχει τα κατατεθειμένα παραστατικά, έντυπα και εντάλματα. Αν στα εντάλματα δεν εντοπίζονται προβλήματα και/ή παραλήψεις, αυτά προωθούνται στον κ. Γκαλογιάννη Κώστα (τηλ. επικ. 210-6492215, email: cgal@aegean.gr) για τον τελικό έλεγχο και την προώθηση στον Επιστημονικό Υπεύθυνο της Δράσης 4 (κ. Βασίλη Αγγελή) για υπογραφή, πριν την κατάθεση στη Γραμματεία του ΕΛΕ για πληρωμή (Βουλγαροκτόνου 30, 114 72 Αθήνα). Στις περιπτώσεις που εντοπίζονται προβλήματα θα ενημερώνεται ο ΕΥ του ΕΠ για να προβεί στις συμπληρώσεις ή διορθώσεις ή ακόμη και θα επιστρέφεται το κάθε ένταλμα μέχρι να ολοκληρωθούν οι εκκρεμότητες του.
Επισημαίνεται η αναγκαιότητα της άμεσης αποστολής των παραστατικών εντός του μηνός έκδοσής τους, τόσο για τη συμμόρφωση με την υπάρχουσα φορολογική νομοθεσία, όσο και για την ολοκλήρωση της πληρωμής των δαπανών και τη συλλογή και επεξεργασία των στοιχείων.
Στοιχεία επικοινωνίας

	
	τηλέφωνο
	E-mail

	Επιστημονικός Υπεύθυνος της Δράσης 4 (Ιδίους Πόρους),

Καθηγητής κ. Βασίλης Αγγελής
	
	

	Υπεύθυνη Διαχείρισης της Δράσης 4,

 κα Φλατσούση Μαρία
	2271035120
	ba02182@ba.aegean.gr

	Μέλος της Ομάδας Υλοποίησης της Δράσης 0, κ. Κώστας Γκαλογιάννης
	2106492215
	cgal@aegean.gr

� Αναλυτικές πληροφορίες  περί της Περιστασιακής Απασχόλησης μπορείτε να αναζητήσετε στο mail του Προϊσταμένου της Γραμματείας του ΕΛΕ με ημερομηνία 30/5/2013 και Θέμα «Προϋποθέσεις για τη μη απόδοση Φ.Π.Α. από απασχολούμενους σε προγράμματα Ε.Λ.Ε.»





� Για τους συνταξιούχους του Δημοσίου που εργάζονται ως μισθωτοί ή αυτοαπασχολούνται, προβλέπεται αναστολή καταβολής της σύνταξης η των συντάξεων που λαμβάνουν από οποιαδήποτε πηγή, μέχρι τη συμπλήρωση του 55ου έτους της ηλικίας τους. Για τους στρατιωτικούς συνταξιούχους η αναστολή καταβολής της σύνταξης ισχύει μέχρι τη συμπλήρωση του 53ου έτους της ηλικίας τους. Μετά τη συμπλήρωση του 53ου ή του 55ου έτους της ηλικίας, κατά περίπτωση, τα ανωτέρω πρόσωπα λαμβάνουν το ποσό της μηνιαίας ακαθάριστης κύριας ή του αθροίσματος των ακαθάριστων κύριων συντάξεων που αντιστοιχεί σε τριάντα ημερομίσθια του άγαμου ανειδίκευτου εργάτη, όπως αυτά έχουν διαμορφωθεί την 31η Δεκεμβρίου του προηγούμενου έτους (σήμερα 991,20 ευρώ), ενώ το ποσό της μηνιαίας ακαθάριστης κύριας ή του αθροίσματος των ακαθάριστων κυρίων συντάξεων που υπερβαίνει τα τριάντα ημερομίσθια του άγαμου ανειδίκευτου εργάτη καταβάλλεται μειωμένο κατά 70%.

